                                                                                                                                   Anexa nr. 3

                                                                                                                  la HCL nr. 42 din 28.02.2023                                                                                       
DOCUMENTAŢIA DE ATRIBUIRE
I: INFORMAŢII GENERALE PRIVIND LOCATORUL

Locator: ORASUL DETA, CIF 2503378

Adresa postala: Localitatea Deta, str.Victoriei, nr.32, judetul Timis, tel 0256390466, Fax: 0256390511

II. INSTRUCŢIUNI PRIVIND ORGANIZAREA SI DESFĂSURAREA PROCEDURII DE INCHIRIERE;

Procedura selectată este licitatia. După două licitaţii se procedează la negociere.

Orice persoană interesată are dreptul de a solicita si de a obţine documentatia de atribuire.

Data limită de depunere a ofertelor este precizata in Calendarul procedurii.

Deschiderea ofertelor depuse se va face la data stabilita in Calendarul procedurii la sediul locatorului din Deta, str. Victoriei, nr.32, jud Timis, sala de consiliu, in prezenta comisiei de evaluare si a reprezentantilor ofertantilor.

III. CAIETUL DE SARCINI – anexa la Documentatia de atribuire

IV. INSTRUCTIUNI PRIVIND MODUL DE ELABORARE SI PREZENTARE A OFERTELOR.

Oferta se redactează in  limba romană.

Ofertele se depun la sediul locatorului, conform Caietului de sarcini si a Regulamentului procedurii.

Riscurile legate de transmiterea ofertei, inclusiv forta majora, cad in sarcina persoanei interesate.

V. CRITERIU DE ATRIBUIRE : CEL MAI MARE NIVEL AL CHIRIEI, dar nu mai puţin de 165 lei/ha/an.

VI. CAI DE ATAC Conform CAP. VI SOLUŢIONAREA CONTESTAŢILOR din Regulamentul procedurii

Solutionarea litigiilor apărute in legătură cu atribuirea, incheierea, executarea, modificarea si incetarea contractului de inchiriere, precum si a celor privind acordarea de despăgubiri se realizează potrivit prevederilor Legii contenciosului administrativ nr. 554/2004, cu modificările ulterioare. Actiunea in justitie se introduce la sectia de contencios administrativ atribunalului in a cărui jurisdictie se află sediul locatorului.

VII. CLAUZE CONTRACTUALE OBLIGATORII – contract cadru la Documentatia de Atribuire
VIII. AMENAJAMENTUL PASTORAL– anexa la Documentatia de atribuire.
CAIET DE SARCINI

privind inchirierea pajistilor, aflate in proprietatea privata a orasului Deta conform Ordinului Prefectului judetului Timis nr.181/1993.
Legislatie relevantă

OUG nr. 34/2013 privind organizarea, administrarea si exploatarea pajistilor permanente sipentru modificarea si completarea Legii fondului funciar nr. 18/1991, cu modificările şi completărie ulterioare;
Ordinul ministrului agriculturii, alimentaţiei si pădurilor si al ministrului administratiei publice nr. 226/235/2003 pentru aprobarea Strategiei privind organizarea activitătii de îmbunătătire si exploatare a pajistilor la nivel national, pe termen mediu si lung, cu modificarile si completarile ulterioare;

 Ordonanța de urgență a Guvernului nr. 57/2019 privind Codul administrativ, cu modificarile si completarile ulterioare;

O.G. nr. 42/2004 privind organizarea activitătii veterinare;

Regulamentul CE nr.1305/2013 ;

Ordinul comun al Ministrului Agriculturii si Dezvoltarii Rurale si Ministrul Dezvoltarii Regionale si Administratiei Publice din mai 2013 pentru aprobarea contractului-cadru de concesiune/inchiriere a suprafetelor de pajisti aflate in domeniul public/privat al comunelor, oraselor, respectiv municipiilor

1. INFORMATII GENERALE PRIVIND OBIECTUL INCHIRIERII

1.1 Descrierea si identificarea bunului care urmează să fie inchiriat

Pasunile  aflate în domeniul privat al orasului Deta, disponibile după efectuarea verificării respectării încărcăturii de animale/ha/contract în corelare cu suprafeţele utilizate.                                           
1.2. Destinatia bunurilor ce fac obiectul inchirierii;

Imbunatatirea nivelului de productie si utilizarea pasunilor reprezinta o axa prioritara autoritatii locale, fiind in corelatie directa cu cantitatea si calitatea productiilor animaliere obtinute,in special din exploatarea speciilor de bovine si ovine.

1.3 Conditiile de exploatare a inchirierii

Pentru suprafata de pasune care se inchiriaza, locatarul are obligatia realizarii lucrarilor de exploatare rationala si intretinere a acestor pasuni, prin lucrari de distrugere a musuroaielor, curatirea de pietre, maracini si de vegetatie arbustifera nevaloroasa, combaterea buruienilor si executarea lucrarilor de desecare pentru eliminarea vegetatiei hidrofile, precum si alte lucrari prevazute in Amenajamentul pastoral aprobat prin Hotărârea Consiliullui local al oraşului Deta nr.16/23.02.2016-anexa la documentatia de atribuire, astfel incat sa se asigure ridicarea potentialului de productie, accesul si exploatarea respectivelor pasuni in conditii optime.

2. SCOPUL

a) mentinerea suprafetei de pajiste;

b) realizarea păsunatului rational pe grupe de animale si pe tarlale, cu scopul mentinerii calitătii covorului vegetal;

c) cresterea productiei de masă verde pe ha pajiste.

3. OBIECTUL INCHIRIERII SI CONDITII PRIVIND INCHEIEREA CONTRACTULUI

3.1. Obiectul inchirierii il constituie inchirierea pasunilor aflate in domeniul privat al orasului Deta conform Ordinului Prefectului judetului Timis nr. 181/1993, rezultate după efectuarea verificării respectării încărcăturii de animale/ha/contract în corelare cu suprafeţele utilizate și după etapa de atribuire directă.

3.2. Terenurile sunt libere de sarcini si intra in posesia efectiva a locatarului odata cu semnarea procesului verbal de predare - primire.

3.3. Un ofertant poate depune oferta pentru unul sau pentru mai multe parcele, dar atribuirea contractului de inchiriere se face numai dacă îndeplinesc conditiile de calificare în conformitate cu caietul de sarcini si cu documentatia de atribuire asigurându-se încărcătura /ha detinute în exploatatie de 2,76 UVM/ha. În situaţia în care un ofertant adjudecă în urma licitaţiei loturi cu o suprafaţă mai mare decât cea corespunzătoare numărului de animale deţinute conform adeverinţei RNE, contractul de închiriere se va încheia doar pentru suprafaţa aferentă numărului de animale, cu respectarea  încărcătura de animale de 2,76  UVM/ha.

4. CONDITII OBLIGATORII PRIVIND EXPLOATAREA INCHIRIERII

4.1. Destinatia: organizare pasunat cu speciile de animale (bovine, ovine, caprine) si a ofertei depuse.

4.2. Nerespectarea acestei prevederi da dreptul locatorului sa rezilieze unilateral contractul de inchiriere, dupa o preavizare de 30 zile.

4.4. Locatarului ii este interzisa cresterea la stana sau pe langa stana a porcilor sau pasarilor pentru a evita degradarea terenului.

4.5. Locatarul are obligatia sa asigure exploatarea prin pasunat, eficace in regim de continuitate si de permanenta a terenului ce face obiectul inchirierii. In acest scop el trebuie sa respecte incarcatura de animale/ha minima 2,76 UVM/ha, in acest sens in fiecare an, depune o Declaratie pe propria raspundere privind efectivul anual de animale scoase la pasunat, declaratie ce va fi depusa la registratura Primaria Deta pana cel tarziu in data de 01 februarie a anului respectiv. (pentru contractele cu o valabilitate mai mare de 1 an). Daca din datele prezentate in declaratie reiese ca nu este respectata incarcatura minima 2,76 UVM/ha pentru parcela respectiva si daca nu se respecta data maxima de depunere a declaratiei, atunci contractul se reziliaza de drept pentru suprafata excedentara.

4.6. Locatarul este obligat sa suporte toate cheltuielile cu privire la indeplinirea contractului de inchiriere, precum si alte cheltuieli.

4.7. De asemenea, va respecta toate legile in vigoare cu privire la obiectul inchirierii si va tine cont de Strategia privind organizarea activitatii de imbunatatire si exploatare a pajistilor la nivel national, pe termen mediu si lung, aprobata prin Ordinul ministrului agriculturii, alimentatiei si padurilor si al ministrului administratiei publice nr. 226/235/2003, cu modificarile si completarile ulterioare

4.8. Locatarul va efectua anual lucrari de fertilizare cu ingrasaminte organice, acestea exercitand un efect ameliorativ asupra insusirilor fizice, chimice si trofice ale solului. O metoda simpla, deosebit de eficienta si foarte economica este fertilizarea prin tarlire.

4.9. Odata cu semnarea contractului, locatarul are obligatia sa respecte toate prevederile si procedurile ce decurg din legislatia privind protectia mediului.

4.10. Locatarul are obligatia de a prezenta spre aprobare executivului Primariei Deta, in termen de maxim 20 zile de la semnarea contractului, a graficului lucrarilor anuale de intretinere a pajistilor.

4.11. Locatarul este obligat să anunţe executivul Primăriei, în scris, cu cel puţin 2 zile înainte data şi ora de realizarea a oricăror lucrări executate pe pajişti, în vederea obţinerii aprobării, participării şi ulterior, recepţionării lucrărilor.
4.12. Inainte de iesirea la pasunat se va face controlul sanitar - veterinar al animalelor prin certificatele eliberate de circumscriptia sanitar - veterinara.

4.13. Locatarul are obligatia sa anunte circumscriptia sanitar – veterinara si Primaria Deta, in termen de 24 ore, in cazul imbolnavirii animalelor, aparitia unor boli infectocontagioase sau a mortalitatii animalelor.

4.14. Locatarul are obligatia de a prelua efectivele de animale apartinand persoanelor fizice sau juridice cu domiciliul in Deta (in baza incarcaturilor maxime enuntate anterior), la cererea acestora daca acestea sunt inregistrate in evidentele Primariei orsului Deta si in evidentele circumscriptiei sanitar – veterinara de care apartin. In cazul in care locatarul refuza sa se conformeze, se va proceda la rezilierea contractului de drept. 

4.15.Locatarul este obligat sa plateasca anual taxa pe terenul care face obiectul contractului de inchiriere conform Codului fiscal si a H.C.L. privind stabilirea taxelor si impozitelor locale.

4.16. Locatarul nu poate subinchiria sau cesiona, in tot sau in parte, terenul si lucrarile ce fac obiectul contractului de inchiriere.

4.17. Locatarul este obligat sa intrebuinteze bunul imobil – terenul – potrivit destinatiei sale –pasune.

4.18. Locatarul trebuie sa obtina autorizatiile si/sau avizele necesare in vederea desfasurarii activitatii pentru care se inchiriaza terenurile si sa respecte conditiile impuse prin acordarea avizelor.

4.19. Locatorul are dreptul ca prin imputernicitii sai sa controleze modul cum este folosit si intretinut de catre locatar terenul inchiriat si sa ia masurile ce se impun in vederea unei bune intretineri si folosirii judicioase, potrivit destinatiei stabilite in cadrul licitatiei.

4.20. Terenul inchiriat va fi folosit in regim de continuitate si permanenta pentru scopul in care a fost inchiriat, iar eventualele schimbari de destinatie sunt interzise.

4.21. La incetarea contractului de inchiriere prin ajungere la termen, locatarul este obligat sa restituie locatorului, in deplina proprietate, bunurile de retur si bunurile de preluare, in mod gratuit si libere de orice sarcini, fara nici o pretentie de despagubire.

5. DURATA CONTRACTULUI DE INCHIRIERE

Durata contractului de inchiriere este de 7 ani.

6.NIVELUL MINIM AL CHIRIEI

6.1. Nivelul minim al chiriei este 165 lei/ha/an.

6.2. Pentru anii fiscali urmatori celui în curs, chiria se va stabili potrivit Hotărârii Consiliului local Deta sau potrivit clauzelor contractuale. În situaţia în care chiria prevăzută prin Hotărârea Consiliului local este mai mică decât cea adjudecată sau, după caz, după aplicarea pct.6.6, se va aplica chiria cea mai mare.

6.3. Pentru parcelele scoase la licitatie, ofertantul trebuie sa-si elaboreze oferta in functie de proportionalitatea hectarelor care sunt pasunate de bovine si ovine. Comisia de evaluare va verifica daca s-a respectat chiria minima propusa.

6.4. Taxa de inchiriere anuala se va achita in lei, de catre locatar la incheierea contractului de inchiriere, dar nu mai târziu de 15.05 a fiecărui an.

6.5. Chiria obtinuta din inchiriere va reprezenta venit la bugetul local.
6.6. Cuantumul chiriei se va dubla (succesiv) în anii următori în situaţia nerespectării de către locatar a obligaţiilor prevăzute în contractul de închiriere la pct.V.3 lit.a, k, l, m. 
7. GARANTII

7.1. Pentru a participa la licitatia privind inchirierea pajistii se va plati o garantia de participare/lot.

7.2. Fiecare ofertant este obligat sa depuna garantia de participare pentru parcela pentru care oferteaza.

7.3. Ofertantilor necastigatori li se va restitui garantia de participare dupa data incheierii contractului de inchiriere. Durata de valabilitate a garantiei de participare este de 90 zile de la data primirii ofertelor. Autoritatea contractantă va retine garantia pentru participare, ofertantul pierzând astfel suma constituită, atunci când acesta din urmă se află în oricare dintre următoarele situatii:

a) îsi retrage oferta în perioada de valabilitate a acesteia;

b) oferta sa fiind stabilită câstigătoare, nu se prezinta la data stabilita pentru incheierea contractului de inchiriere sau daca refuză incheierea contractului.

7.4. Garantia de participare se va prezenta, de catre toti ofertantii, la Primaria Deta, atasata la formularul « Scrisoare de inaintare ».

7.5. Ofertele care nu sunt însotite de garantia de participare, in cuantumul, forma si avand perioada de valabilitate solicitate in documentatia de atribuire, vor fi respinse in cadrul sedintei de deschidere a ofertelor.

7.6. Perioada de valabilitate a garantiei de participare este cel putin egala cu perioada de valabilitate a ofertei - 90 de zile de la data limita stabilita pentru depunerea ofertelor.

7.7. In cazul unei contestatii depuse si respinse de către organele abilitate să solutioneze contestatia, autoritatea contractanta va retine contestatorului garantia de participare.

8.REGIMUL BUNURILOR UTILIZATE DE LOCATAR IN DERULAREA INCHIRIERII

Categoriile de bunuri ce vor fi utilizate de locatar in derularea inchirieriii sunt:

a) bunuri de retur - sunt bunurile care revin pe deplin drept, gratuit si libere de orice sarcini locatorului, la incetarea contractului de inchiriere. Sunt bunuri de retur, bunurile care fac obiectul inchirierii-pasunea

b) bunuri de preluare - sunt bunurile care la expirarea contractului revin locatorului -

constructiile

c) bunuri proprii – sunt bunurile care la incetarea contractului de inchiriere, raman in proprietatea locatarului. Sunt bunuri proprii bunurile care au apartinut locatarului si au fost utilizate de catre acesta pe toata durata inchirierii-utilaje,unelte,etc.

9. OBLIGATIILE PRIVIND PROTECTIA MEDIULUI SI A PERSOANELOR

9.1 Pe durata executarii constructiei se vor lua masuri pentru protejarea calitatii aerului, apei si solului conform legislatiei in vigoare.

9.2 Dejectiile de la animale vor fi folosite de către chiriaş in amestec cu apa pentru fertilizarea zonei de pasunat si asigurare masa furajera.

9.3 Chiriaşul va asigura protectia persoanelor care circulă în zonele inchiriate, împotriva atacurilor animalelor din ferme.

10. CONDIŢIILE DE VALABILITATE PE CARE TREBUIE SĂ LE ÎNDEPLINEASCĂ OFERTELE

10.1 La licitatie participa persoane fizice sau juridice având animalele înscrise în RNE conform art.9 alin (1) din OUG 34/2013., 

10.2 Oferta se transmite într-un singur plic sigilat, care se înregistrează, la sediul locatorului, precizându-se pe plic data si ora.

10.3 Pe plic se va indica obiectul inchirierii pentru care este depusă oferta (INCHIRIERE PAJISTE parcela ___________) si adresa ofertantului insotita de un numar de telefon.

10.4 Plicul va trebui să contină:
1. Oferta financiară pentru parcela respectiva, conform “Formular 2” Oferta financiară va fi în sumă fixă, fără zecimale.
2. Acte doveditoare privind intrarea în posesia caietului de sarcini – copie Chitanta ;
3. Acte doveditoare privind taxa de participare la licitatie pentru parcela respectiva – copie Chitanţă;

4. Dovada înregistrarii în Registrul Naţional al Exploataţiilor şi detinerii in proprietate a unei incarcaturi minime de 2,76 UVM/ha – Adeverinta de la medicul veterinar de circumscriptie privind : codul de exploatatie, locul exploatatiei si numarul de animale detinute la data depunerii ofertei;

5. Certificat privind plata obligatiilor catre bugetul local eliberat de catre Serviciul de  specialitate din cadrul Primariei Deta din care sa reiasa ca ofertantul nu are obligatii restante la bugetul local valabil la data deschiderii ofertelor, in original sau copie (doar pentru cei care depun mai multe oferte);

6. Contractul cadru insusit, semnat si stampilat (pentru persoane juridice/fizice autorizate) pe fiecare pagina.
10.5 Plicul va fi însoţit de :

1. Scrisoarea de înaintare –Formular 1

2. Dovada platii garantiei pentru participare de 2% din valoarea minima a chiriei pe 1 an pentru parcela respectiva – copie Chitanta sau OP atasate de Formularul - Scrisoare de inaintare – in afara plicului.
Formularele de ofertă care conţin suma cu zecimale, vor fi rotunjite de comisie spre maxim (de la 0,50-0,99) sau minim (de la 0,01-0,49), dupa caz.

11.CLAUZELE REFERITOARE LA INCETAREA CONTRACTULUI DE INCHIRIERE

11.1. Contractul de inchiriere inceteaza la expirarea datei stabilite ca valabilitate a acestuia.

11.2. In cazul in care interesul national sau local o impune, prin denuntarea unilaterala de catre proprietar,.

11.3 In cazul nerespectarii obligatiilor contractuale de catre locatar, prin reziliere de catre locator, cu plata unei despagubiri in sarcina locatarului in termen de 30 zile de la notificare si predarea bunului inchiriat liber de sarcini.

11.4 Plata chiriei se va face  integral la semnarea cotractului, dar nu mai tarziu de 15.05.

11.5 Rezilierea va opera pe deplin drept in cazul in care locatarul subinchiriaza sau cedeaza terenul unui tert, precum si în cazul în care nu este respectata incarcatura minima prevazuta in Hotararea Consiliului local, pentru suprafata excedentara.
11.6 Locatarul poate renunta la inchiriere din motive obiective, justificate.

11.7 Rezilierea va opera pe deplin drept la expirarea perioadei de 30 zile de la notificare.

11.8. La incetarea din orice cauza a contractului de inchiriere, bunul care a facut obiectul contractului va fi returnat proprietarului liber de sarcini, in aceeasi stare in care a fost preluat de catre locatar.

                                                                                               FORMULAR 1.

OPERATOR ECONOMIC/

PERSOANA FIZICA

……………………………..

(denumirea/numele)

Înnregistrat la Primăria oraş Deta
Nr .............. / ..................................

SCRISOARE DE ÎNAINTARE

                  Către 
                                               PRIMĂRIA ORAŞULUI DETA

Ca urmare a anuntului de participare apărut pe site-ul si avizierul primariei cu nr................ din ........................., privind aplicarea procedurii pentru atribuirea contractului de inchiriere, subsemnatul .............................................................................. (denumirea/numele ofertantului) vă transmit alăturat următoarele:
1.Plicul sigilat conţinând oferta financiară şi documentele care însoţesc oferta pentru parcela ________

2. Copia chitanţa/OP privind garantia pentru participare la licitaţia pentru parcela respectiva.

Avem speranta că oferta noastră este corespunzătoare si va satisface cerintele.

_______________                                                                   ____________________

 (Data completării)                                                                    (Semnătura autorizată)                                              

                                                                                                                  Formular 2
OPERATOR ECONOMIC/

PERSOANA FIZICA

__________________

(denumirea)

FORMULAR DE OFERTĂ FINANCIARĂ

                Către

                                   PRIMĂRIA ORAŞULUI DETA
Domnilor,

1. Examinand documentatia de atribuire, subsemnatul ____________________________ reprezentant legal / imputernicit, al ofertantului _______________________________________________________ (denumirea/numele ofertantului), ne oferim ca, in conformitate cu prevederile si cerintele cuprinse in documentatia de licitaţie, să oferim chiria de ___________ lei/ha/an, pentru parcela _____ .

2. Ne angajăm ca, in cazul in care oferta noastră este stabilită castigătoare, după primirea terenului inchiriat, să asigurăm păşunatul animalelor conform cu legislaţia în vigoare şi cu regulamentele locale.

3. Ne angajăm să mentinem această ofertă valabilă pentru o durată de _______ zile, si ea va rămane obligatorie pentru noi si poate fi acceptată oricand inainte de expirarea perioadei de valabilitate.

4. Pană la incheierea si semnarea contractului de inchiriere această ofertă, impreună cu comunicarea transmisă de dumneavoastră, prin care oferta noastră este stabilită castigătoare, vor constitui un contract angajant intre noi.

Data întocmirii ....................................

Nume, prenume....................................

Semnătura ..........................................

Functie..................................…………

CONTRACT-CADRU

de închiriere a suprafetelor de pajisti aflate în domeniul privat al ORASULUI DETA

                                                               Nr.__________ din __________________

I. PARTILE CONTRACTANTE

1) Între ORASUL DETA cu sediul in loc.Deta, str. Victoriei, nr.32, jud. Timis, telefon 0256/390466, 0256/390606, fax  0256/390511, e-mail: primaria_deta@net69.ro, cod fiscal 2503378, cont Trezoreria Deta RO35TREZ62421330224XXXXX, reprezentată prin Roman Petru - primar - în calitate de  locator si:

2) ......................................................................, cu domiciliul în localitatea ................ ....................., str. ……………............ nr. ......., bloc ..........., scara ........., etaj .........., apartament ......, judetul .................., avand CNP ..................................., cu exploataţia în oraşul Deta, Nr. din RNE ...................../.............../................., contul nr. ....................................................................., deschis la............................................, telefon ............................., fax .............................., - in calitate de locatar, 
la data de.................................... , la sediul locatorului, in temeiul Codului Civil, a prevederilor art.123(2) din Legea nr.215/2001, republicată, cu modificările şi completările ulterioare, şi al Hotarârii Consiliului Local Deta de aprobare a închirierii nr.____ din ___.02.2022, s-a încheiat prezentul contract de închiriere.

II. OBIECTUL CONTRACTULUI

1. Obiectul prezentului contract îl constituie închirierea pajiștii ………………. aflată în domeniul privat al orasului Deta, pentru păsunatul animalelor/exploatare, situată în ................., în suprafată de ..............ha, asa cum rezultă din schita anexată care face parte din prezentul contract.

2. Predarea-primirea obiectului închirierii, se efectuează pe bază de proces-verbal în termen de 5 zile de la data semnării contractului, proces-verbal care devine anexa al acestuia.

3. Categoriile de bunuri, ce vor fi utilizate de locatar, în derularea inchirierii sunt urmatoarele:

a) bunuri de retur - sunt bunurile care revin pe deplin drept, gratuit si libere de orice sarcini locatorului, la incetarea contractului de inchiriere. Sunt bunuri de retur, bunurile care fac obiectul inchirierii-pasunea

b) bunuri de preluare - sunt bunurile care la expirarea contractului revin locatorului -constructiile

c) bunuri proprii – sunt bunurile care la incetarea contractului de inchiriere, raman in proprietatea locatarului. Sunt bunuri proprii bunurile care au apartinut locatarului si au fost utilizate de catre acesta pe toata durata inchirierii-utilaje, unelte etc.

4. La încetarea contractului de închiriere, din orice cauză, bunurile prevăzute la pct. 3. lit.a) se vor repartiza potrivit destinaţiilor arătate la acest punct, locatarul fiind obligat să restituie, în deplină proprietate, liber de orice sarcină, bunul închiriat.

5. Obiectivele locatorului sunt:

a) menţinerea suprafeţei de pajişte;

b) realizarea păşunatului raţional pe grupe de animale şi pe tarlale, cu scopul menţinerii calităţii covorului vegetal;

c) creşterea producţiei de masă verde pe ha pajişte.

III. DURATA CONTRACTULUI

1. Durata închirierii este de 7 ani începând cu data semnării prezentului contract, cu respectarea perioadei de păşunat, respectiv 1 aprilie – 30 noiembrie a fiecărui an.
2.Durata închirierii poate fi prelungită pentru o perioadă egală cu cel mult durata sa iniţială, ţinând cont de respectarea clauzelor contractuale, valoarea investiţiilor efectuate de către locatar pe pajişte şi alte asemenea, cu condiţia ca prin prelungire să nu se depăşească termenul maxim de 10 ani prevăzut la art. 9 alin. (2) din Ordonanţa de urgenţă a Guvernului nr. 34/2013, aprobată cu modificări şi completări prin Legea nr. 86/2014, cu modificările ulterioare.

IV. PRETUL ÎNCHIRIERII

1. Pretul închirierii este de . . . . . . lei/ha/an, chiria totală anuală fiind în valoare de . . . . . . lei. Preţul închirierii pentru anii următori se va putea stabili prin Hotărâre a Consiliului local şi nu poate fi mai mică decât valoarea adjudecată sau, după caz, cea rezultată prin aplicarea pct.VII 2.
2. Suma totală prevăzută la punctul 1 va fi plătită în numerar la casieria primăriei.

3. Plata chiriei se face într-o singură tranşă la data semnarii contractului de inchiriere, dar nu mai târziu de 15.05 a fiecărui an.
4. Intârzierea la plată a chiriei se penalizează cu 0,1% pentru fiecare zi de întârziere, cuantum ce nu se va modifica pe parcursul derularii contractului.

5. Neplata chiriei până la încheierea anului calendaristic, conduce la rezilierea de drept a contractului.

V. DREPTURILE ŞI OBLIGAŢIILE PĂRŢILOR:

1. Drepturile locatarului:

a) să exploateze în mod direct, pe riscul şi pe răspunderea sa pajiştile care fac obiectul contractului de închiriere.

2. Drepturile locatorului:

a) să inspecteze suprafeţele de pajişti închiriate, verificând respectarea obligatiilor asumate de locatar; Verificarea se va efectua numai cu notificarea prealabilă a locatarului;

b) să predea pajiştea locatarului, indicându-i limitele, precum si inventarul existent pe bază de proces-verbal;

c) să solicite utilizatorului situatia lucrărilor realizate cu valoarea exactă a acestora si devizul aferent conform legislatiei în vigoare;

d) să îşi dea acordul de principiu pentru lucrările ce urmează a fi executate de locatar pe pajişte;

e) să participe la executarea şi receptionarea lucrărilor executate de către locatar pe păşune şi să confirme prin semnătură executarea acestora.
3. Obligaţiile locatarului:

a) să prezinte spre aprobare executivului Primariei Deta, in termen de maxim 20 zile de la semnarea contractului, graficul lucrărilor anuale de întreţinere a păşunilor.
b) să asigure exploatarea eficace în regim de continuitate şi de permanenţă a pajiştilor ce fac obiectul prezentului contract;

c) să nu subînchirieze bunurile care fac obiectul prezentului contract;
d) să plătească chiria la termenul stabilit şi taxa pentru terenul închiriat (conform Codului fiscal);

e) să respecte cel putin încărcătura minimă de 2,76 UVM/ha în oricare din zile din perioada de păşunat;

f) să comunice în scris primăriei, in termen de 5 zile, de la vânzarea animalelor sau a unora dintre acestea, în vederea verificării respectării încărcăturii minime în oricare din zile din perioada de păsunat;

g) să păsuneze animalele exclusiv pe terenul închiriat. Este interzis păsunatul cu o altă specie de animale decît cea stabilită în prezentul contract;
h) să practice un păşunat rational pe grupe de animale şi pe tarlale;

i) să introducă animalele la păşunat numai în perioada de păşunat stabilită;

j) să nu introducă animalele la păşunat în cazul excesului de umiditate a pajiştii;

k) să realizeze pe cheltuiala sa lucrări de curatare a vegetatiei invazive, de eliminare a buruienilor toxice şi a excesului de apă, de fertilizare; 

l) să realizeze pe cheltuiala sa toate lucrările de îngrijire şi îmbunătăţire a pajistilor, cele prevăzute în planul de fertilizare, precum şi să ia toate măsurile agropedoameliorative (ce vor fi cuprinse în amenajamentele pastorale).

m) să anunţe executivul Primăriei, în scris, cu cel puţin 2 zile înainte data şi ora de realizarea a oricăror lucrări executate pe pajişti, în vederea obţinerii aprobării, participării şi ulterior, recepţionării lucrărilor.  

n) să respecte condiţiile privind protecţia şi conservarea pajiştilor, protecţia mediului;

n) să restituie locatorului, în deplină proprietate, bunurile de retur, în mod gratuit şi libere de orice sarcini, la încetarea contractului de închiriere prin ajungere la termen;

4. Obligaţiile locatorului:

a) să nu îl tulbure pe locatar în exercitiul drepturilor rezultate din prezentul contract de închiriere;

b) nu are dreptul să modifice în mod unilateral contractul de închiriere, în afară de cazurile prevăzute expres de lege sau dacă interesul naţional sau local o impune ;
c) să notifice locatarului apariţia oricăror împrejurări de natură să aduca atingere drepturilor locatarului ;
d) să constate şi să comunice locatarului, orice atenţionare referitoare la nerespectarea clauzelor prezentului contract.

e) să-i aducă la cunoştinţă locatarului obligaţiile acestuia rezultate din amenajamentele pastorale.
VI. Clauze contractuale referitoare la responsabilităţilor de mediu între părţi:

1.Toate oblligaţiile privind protecţia mediului cad în sarcina locatarului.
VII. RĂSPUNDEREA CONTRACTUALĂ

1. Nerespectarea de către părtile contractante, a obligatiilor prezentului contract de închiriere, atrage răspunderea contractuală a părţii în culpă.
2.Nerespectarea de către locatar a obligaţiilor prevăzute la art.V pct.3 lit.a, k, l, m din contract are drept sancţiune dublarea chiriei de drept în anul următor faţă de anul în curs (chiria se dublează de la an la an succesiv).
3. Pentru nerespectarea obligatiilor prevăzute în prezentul contract, părţile datorează penalităţi în limitele stabilite de legislaţia în vigoare. Dacă penalităţile nu acoperă paguba, se vor plăti daune.

4. Forta majoră exonerează părţile de răspundere. 

VIII. LITIGII

1. Litigiile, de orice fel, ce vor decurge din exercitarea prezentului contract, vor fi solutionate pe cale amiabilă. În cazul in care acest lucru este imposibil, vor fi rezolvate prin instantele de judecată.

2. Pe toată durata închirierii, cele doua părti se vor supune legislatiei în vigoare.

3. Prezentul contract constituie titlu executoriu.

IX. ÎNCETAREA CONTRACTULUI

Prezentul contract de inchiriere încetează în urmatoarele situatii:

a) în cazul imposibilitatii obiective a locatarului de a-l exploata prin neasigurarea încărcăturii minime de animale, 
b) păsunatul altor animale decât cele înregistrate în RNE;

c) la expirarea duratei stabilite în contractul de închiriere;

d) în cazul în care interesul national sau local o impune, prin denuntarea unilaterala de catre locator în baza documentelor oficiale, cu plata unei despagubiri juste si prealabile în sarcina acestuia, în caz de dezacord fiind competentă instanta de judecată;

e) în cazul nerespectarii obligatiilor contractuale de către locatar, prin reziliere de catre locator, cu plata unei despagubiri în sarcina locatarului;

f) în cazul nerespectarii obligatiilor contractuale de catre locator, prin reziliere de catre locatar, cu plata unei despăgubiri în sarcina locatorului;

g) în cazul imposibilitatii obiective a locatarului de a-l exploata, prin renuntare, fară plata unei despagubiri;

h) neplata la termenele stabilite prin contract, a chiriei si a penalitătilor datorate;

i) în cazul vânzării animalelor de către locatar;

j) schimbarea destinatiei terenului, folosirea pajiştii in alte scopuri decât cel pentru care a fost inchiriat terenul, se reziliaza de drept;

k) în cazul în care se constată, de către reprezentantii consiliului local faptul că, păsunea închiriată nu este folosită-reziliere de drept;

l) in cazul in care locatarul subinchiriaza sau cedeaza terenul unui tert, se reziliază de drept.
X. FORTĂ MAJORĂ

1. Nici una dintre părţile contractante nu răspunde de neexecutarea la termen sau/şi de executarea în mod necorespunzator - total sau partial - a oricarei obligatii care îi revine în baza prezentului contract, dacă neexecutarea sau executarea necorespunzatoare a obligatiei respective a fost cauzată de fortă majoră, aşa cum este definită de lege.

2. Apariţia şi încetarea cazului de fortă majoră se va comunica celeilalte părti în termen de 5 zile, prin telefon, fax, urmat de o notificare scrisă, cu confirmarea constatării evenimentelor de acest gen de către autorităţile competente. În caz de fortă majoră, comunicată şi constatată în condiţiile de mai sus, exercitarea obligaţiilor părtilor se decalează cu perioada corespunzătoare acesteia, cu menţiunea că niciuna din părţi nu va pretinde penalităti sau despăgubiri.

3. Dacă în termen de 5 zile de la producere, evenimentul respectiv nu inceteaza, partile au dreptul sa-si notifice incetarea de drept a prezentului contract fara ca vreuna dintre ele sa pretinda daune-interese.
4. În cazul decesului locatarului, mostenitorii legali sau testamentari ai exploatatiei pot continua derularea contractului.

XI. NOTIFICĂRI

1. În accepţiunea părţilor contractante, orice notificare adresata de una dintre acestea celeilalte, este valabil indeplinită, dacă va fi transmisă la adresa/sediul prevăzut în partea introductivă a prezentului contract.

2. În cazul în care notificarea se face pe cale poştală, ea va fi transmisă, prin scrisoare recomandată, cu confirmare de primire (A.R.) şi se consideră primită de destinatar la data mentionată de oficiul postal.

3. Dacă notificarea se trimite prin fax, ea se considera primita în prima zi lucrătoare după cea în care a fost expediată.

4. Notificarile verbale nu se iau in considerare, de nici una dintre părţi, dacă nu sunt confirmate prin intermediul uneia dintre modalitaţile, prevăzute la alineatele precedente.

XII. DISPOZITII FINALE:

(1) Prezentul contract, poate fi modificat si adaptat cu legislatia in vigoare pe parcursul executării sale, cu acordul părţilor.

(2) Întroducerea de clauze contractuale speciale, modificarea sau adaptarea prezentului contract, se poate face numai prin act aditional, încheiat între părtile contractante.

(3) Orice modificări legale ale prevederilor contractului de închiriere vor fi însusite prin hotărâre a Consiliului local.

(4) Prezentul contract constituie titlu executoriu pentru partea care va fi în neconcordantă cu prevederile sale.

(5) Prezentul contract, impreună cu anexele sale, care fac parte integrantă din cuprinsul său reprezină voinţa părţilor .

(6) Prezentul contract a fost incheiat intr-un numar de 3 exemplare, astazi _________, data semnarii lui, la Primaria oraşului Deta.

         PREȘEDINTE DE ȘEDINȚĂ
                                         Contrasemnează pentru legalitate
      Consilier Bendariu Doru-Mihai
                                    SECRETAR GENERAL,


                                                                                                     Coralia SCULEAN.
